CELEX: C2005/045/19
Language: fi
Date: 2005-02-19 00:00:00
Title: Yhteisöjen tuomioistuimen tuomio, (neljäs jaosto) 9 päivänä joulukuuta 2004, asiassa C-523/03: Euroopan yhteisöjen komissio vastaan Biotrast SA (Oikeuspaikkalauseke — Ennakkona saatujen summien takaisinmaksaminen — Korot — Menettely vastaajan poissa ollessa)

19.2.2005   
            
            
               FI
            
            
               Euroopan unionin virallinen lehti
            
            
               C 45/10
            
         
      YHTEISÖJEN TUOMIOISTUIMEN TUOMIO,
   (neljäs jaosto)
   9 päivänä joulukuuta 2004,
   asiassa C-523/03: Euroopan yhteisöjen komissio vastaan Biotrast SA (1)
   
   (Oikeuspaikkalauseke - Ennakkona saatujen summien takaisinmaksaminen - Korot - Menettely vastaajan poissa ollessa)
   (2005/C 45/19)
   Oikeudenkäyntikieli: kreikka
   Asiassa C-523/03, jossa on kyse EY 238 artiklaan perustuvasta kanteesta, joka on nostettu 15.12.2003, Euroopan yhteisöjen komissio (asiamiehenään: D. Triantafyllou, avustajanaan N. Korogiannakis) vastaan Biotrast SA, kotipaikka Thessaloniki (Kreikka), yhteisöjen tuomioistuin (neljäs jaosto), toimien kokoonpanossa jaoston puheenjohtaja K. Lenaerts (esittelijä), tuomarit J. N. Cunha Rodrigues ja K. Schiemann, julkisasiamies: P. Léger, kirjaaja: R. Grass, on antanut 9.12.2004 tuomion, jonka tuomiolauselma on seuraava:
   
               1)
            
            
               Biotrast SA velvoitetaan maksamaan Euroopan yhteisöjen komissiolle summa, jonka pääoma on 661 838,82 euroa, ja sille vuotuista korkoa 4,77 prosenttia 31.12.2001–31.12.2002 ja 6,77 prosenttia 1.1.2003 alkaen aina tämän tuomion antamiseen saakka ja kreikkalaisen lain mukaista vuotuista korkoa, joka nykyisin on drakman korvaamisesta eurolla annetun lain 2842/2000 3 §:n 2 momentin nojalla enintään 6,77 prosenttia vuodessa, tämän tuomion antamisesta alkaen aina velan täysimääräiseen maksuun asti.
            
         
               2)
            
            
               Biotrast SA velvoitetaan korvaamaan oikeudenkäyntikulut.
            
         
      (1)  EUVL C 59, 6.3.2004.